alexandrainst/scandi-wiki huggingface dataset:
Einar Tørnquist

Einar Tørnquist Johansen (født 23. juni 1982) er en norsk programleder, komiker, trommeslager, vokalist, låtskriver og skribent.

Karriere
Einar Tørnquist ble først kjent som kapellmester i Bård Tufte Johansen og Harald Eias talkshow og humorprogram Storbynatt på NRK i 2010 hvor han ledet husbandet Svidd Gummi og deltok i diverse humorinnslag, blant annet en juleøltest og en infotainmentfilm om hjemkommunen Stokke. 

Som musiker har han opptrådt med artister som Didrik Solli-Tangen, Noora Noor, The Margarets, Jan Thomas, Lars Lillo-Stenberg, Robert Post, Hellbillies, Marion Ravn, Anine Stang, Odd Nordstoga, No. 4 og Eva & The Heartmaker.

I 2011 dukket Tørnquist også jevnlig opp på radioprogrammet DangDang på svensk P4, og sommeren 2012 hadde han spalten «Musikkmanesjen» på Martin Beyer-Olsen Live på NRK P3.

Fra 2012 til 2014 ledet han Tørnquist Show som gikk fem sesonger på VGTV. For programmet ble han kåret til årets gjennombrudd under Komiprisen 2013 og ble i tillegg nominert til Gullruten 2013 i kategoriene årets programleder og publikumsprisen. Han var også gjesteprogramleder i en episode av Torsdag kveld fra Nydalen i 2013 , samt har flere ganger vikariert i Radioresepsjonen på NRK P3.

Podcast
I 2014 lagde Einar Tørnquist sammen med Tore Sagen podkasten Tore og Einars podkast om Norge i anledning grunnlovsjubileet 1814-2014 på NRK P3.. Sammen med Morten Ramm medvirket han i TV 2-serien Ramm og Tørnquist redder Norge (2016-2018) hvor de to reiste rundt til forskjellige steder i Norge for å hjelpe små forretninger i kampen mot kjøpesentre og store kjeder. Serien mottok gode anmeldelser og vant Gullruten 2018 for beste reality.

I 2018 startet han podkasten  sammen med Jan Thomas. En TV-versjon av serien ble laget og hadde premiere på TVNorge i 2019. Podkastversjonen vant prisen i kategorien årets influencer underholdning under VIXEN Awards 2019 mens Tørnquist ble nominert til Humorprisen 2018 i klassen årets morsomste på nett.

Han har siden 2019 laget podkasten 198 land med Einar Tørnquist, der kjente personer blir invitert for å snakke om et land de har en tilknytning til. Tørnquist innrømmet i 2022 at boken 198 land, som bygger på denne serien og oppgir ham som hovedforfatter, inneholder en faktafeil som er så betydelig at den burde trekkes fra markedet.

Som programleder
I 2020 tok han over som programleder i TVNorge-serien Brille etter Harald Eia. For serien ble han nominert til Gullruten 2020 og Gullruten 2021 i klassen beste programleder - underholdning.

Høsten 2022 var Tørnquist programleder i Verdens beste venner på NRK sammen med Live Nelvik.

Bibliografi

Referanser

Eksterne lenker 
 

Norske musikere
Norske låtskrivere
Norske trommeslagere
Personer fra tidligere Stokke kommune
Personer fra Sandefjord kommune
Globusgården

Globusgården er et næringsbygg i modernistisk stil som ligger i bydelen Strømsø i Drammen. Bygningen er karakteristisk på grunn av sin runde form. Den er ikke sirkelrund, men elliptisk, og består av tre etasjer som hver har en grunnflate på 2064 kvadratmeter. Globusgården er tegnet av arkitektene Arne Grenager og Ragnar Anker Nilsen.

Etter at det tidligere bygget som huset Skoger Sparebank brant ned i 1958 ble det søkt om byggetillatelse for oppføring av Globusgården. Byplansjef Per Pihl ønsket et rundt bygg som skulle forene de to torgene i byen. Søknaden ble innvilget i desember 1960, og de endelige byggetegningene ble godkjent i mars 1963. Arkitektene var inspirert av varehuset Tortenschachtel i den tyske byen Ludwigshafen. I utgangspunktet var ikke bygget tegnet som en sirkel, men som en «halvsirkel» mot Tordenskioldsgate og Konnerudgata. Halvsirkelen ble oppført i 1962, og i april 1968 sto det runde (elliptiske) bygget ferdig. Byggekostnadene for oppføringen beløp seg, ifølge Drammen kommunes arkiv, til 1,6 millioner kroner. Globusgården fikk navnet sitt etter Kafé Globus, som ble etablert av IOGT på Strømsø torg i 1946. Da Globusgården var ferdig, flyttet kafeen inn der.

I 2007 skapte investor Ola Mæle debatt da han fremmet et ønske om å rive Globusgården og erstatte den med en 30 etasjer høy skyskraper. Forslaget ble senere forkastet fordi bygningen ville bryte med resten av bybildet i Drammen.

Mellom 2009 og 2012 ble Strømsø torg ombygd og utbedret. Mellom jernbanestasjonen og Globusgården ble det anlagt et åpent torg for fotgjengere samt kollektivtransport. Meningen med prosjektet, som hadde en budsjettramme på 96 millioner kroner, var å fornye området og stimulere til miljøforbedringer og sentrumsvekst i området som tidligere var dominert av gjennomgangstrafikk.

Referanser

Eksterne lenker
 Digitalt fortalt: «Skal vi frede UFOen?» (skrevet av Dag Erlend Lohne Mohn, Buskerud fylkesbibliotek) (besøkt 16. februar 2012)
 Billedspillet Nilsen og Grenanger (laget av Åsmund Thorkilsen og Ida Klingvall, Drammens Museum 2011) (besøkt 29. november 2013)

Byggverk i Drammen
Kjøpesentre i Viken
Modernisme
Special Intervention Group

Special Intervention Group (SIG) var et sikkerhetsselskap med norske, britiske og italienske interesser. 

Ble etterforsket av norsk politi i 2007 under mistanke av å ha utleid leiemordere til oppdrag i Afghanistan. Saken ble henlagt grunnet at selskapet flagget ut av Norge. Ifølge lederen Torgeir Friksen ble selskapet nedlagt i 2009.

Special Intervention Group ble mye omtalt i media i forbindelse med rettssakene mot nordmennene Joshua French og Tjostolv Moland i Kongo.

Referanser 

Sikkerhetsselskaper
Hotel St. Pauli (album)

Hotel St. Pauli er et musikkalbum med Anne Grete Preus, utgitt i 1988. Albumets musikk er fra filmen med samme navn.

Sporliste

 «Hotel St. Pauli» (Anne Grete Preus/Svein Gundersen/Johnny Sareussen)
 «Daydreamer» (Preus/Gundersen/Sareussen)
 «Trauma» (Preus/Gundersen/Sareussen)
 «Escape» (Preus/Gundersen/Sareussen)
 «Hotel St. Pauli» (pianoinstrumental) (Preus/Gundersen/Sareussen)
 «Devil's Smile» (Preus/Gundersen/Sareussen)
 «In the Woods» (Preus/Gundersen/Sareussen)
 «The End» (Preus/Gundersen/Sareussen)
 «Love Theme» (Preus/Gundersen/Sareussen)

Eksterne lenker
 Hotel St. Pauli

Musikkalbum fra 1988
Anne Grete Preus-album
Filmmusikk
Cheap Trick

Cheap Trick er et amerikansk rockeband fra Rockford, Ill., USA, dannet 11. mars 1973. Bandet består av Robin Zander (vokal, rytme gitar), Rick Nielsen (gitar, backing vokal), Tom Petersson (bass gitar, backing vokal) og Bun E. Carlos (trommer, perkusjon).

Cheap Trick skapte en betydelig fanskare gjennom sin særegne blanding av melodisk popmusikk, fengende elementer som kan minne om The Beatles, ispedd punkrockens fart og energi. Deres største hits inkluderer "Surrender", "I Want You To Want Me", "Dream Police" og "The Flame ".

Medlemmer 
Nåværende medlemmer:

 Robin Zander – vokal, rytmegitar, piano (1974–)
 Rick Nielsen – gitar, vokal, piano (1973–)
 Tom Petersson – bassgitar, backingvokal (1973–1980, 1987–)
 Bun E. Carlos – trommer, perkusjon (1973–)
 Daxx Nielsen – trommer, perkusjon (2010–, bare på konserter)

Tidligere medlemmer:
 Randy Hogan – vokal ( 1973-1974)
 Pete Comita – bass (1980–1981)
 Jon Brant – bass (1981–1987, og sporadiske gjesteopptredener i ettertid)

Diskografi

Studioalbum 
 Cheap Trick (1977)
 In Color (1977)
 Heaven Tonight (1978)
 Dream Police (1979)
 All Shook Up (1980)
 Found All The Parts EP (2 live tracks, 2 studio tracks) (1980)
 One on One (1982)
 Next Position Please (1983)
 Standing on the Edge (1985)
 The Doctor (1986)
 Lap of Luxury (1988)
 Busted (1990)
 Woke Up With A Monster (1994)
 Cheap Trick (1997)
 Special One (2003)
 Rockford (2006)
 The Latest (2009)

Trivia 
 Det norske bandet Dream Police har tatt navnet sitt fra Cheap Tricks album fra 1979.

Eksterne lenker 
 
 
 

Rockegrupper fra USA
Band etablert i 1974
Medlemmer av Rock and Roll Hall of Fame
Båteviktunnelen

Båteviktunnelen er en tunnel på fylkesvei 57 i Sunnfjord kommune i Vestland fylke. Den er 67 meter lang og ble åpnet i 1947.

Se også 
Veitunneler i Norge
Liste over veitunneler i Norge

Referanser

Veitunneler i Vestland
Tunneler åpnet i 1947
Veier i Sunnfjord
Fylkesvei 57
Brattebakktunnelen

Brattebakktunnelen er en tunnel på fylkesvei 91 i Høyanger kommune i Vestland fylke. Den er 140 meter lang og ble åpnet i 1955.

Se også 
Veitunneler i Norge
Liste over veitunneler i Norge

Referanser

Veitunneler i Vestland
Veier i Høyanger
Tunneler åpnet i 1955
Krzysztof Urbanski

Krzysztof Urbanski (født 1982) er en polsk dirigent. Han gikk ut fra Fryderyk Chopin musikkonservatorium i 2007. I perioden 2007-2009 var han assisterende dirigent ved Filharmonia Narodowa.

Urbanski var sjefsdirigent for Trondheim Symfoniorkester i tiden 2010 - 2017 og ble i 2017 utnevnt til orkestrets æres-gjestedirigent, siden 2011 har han vært kunstnerisk leder for Indianapolis Symphony Orchestra.

Hans engasjementer har inkludert konserter med NDR Sinfonieorchester Hamburg/Elbphilarmonie hvor han er 1. gjestedirigent siden 2016, SWR Sinfonieorchester Stuttgart, Philharmonia Orchestra, Frankfurt Radio Symphony, MDR Sinfonieorchester Leipzig, Bamberger Symphoniker, Deutsches Symphonie-Orchester Berlin, Berlin Philharmoniker, New York Symphony Orchestra, Tokyo Symphony, Osaka Philarmonic, Royal Philharmonic Stockholm, Oslo Filharmoniske Orkester, Finlands Radio Symphonorkester, Nederland Radio Philharmonic, WDR Sinfonieorchester Köln og Göteborg Symfoniorkester. 

I juni 2015 mottok Urbański den prestisjetunge Leonard Bernstein-prisen under Schleswig-Holstein Musikfestival. Det er første gang en dirigent har mottatt denne denne prisen.

Referanser

Eksterne lenker 
 Urbanski – biografi

Dirigenter
Jafar Panahi

Jafar Panahi (født 11. juli 1960 i Miyāné) er en iransk filmregissør som er internasjonalt anerkjent. I 2000 vant han Gulløven for filmen Sirkelen, og i 2006 vant han juryprisen under Berlinalen med filmen Offside. Panahi er arrestert av iranske myndigheter, og ble 20. desember 2010 dømt til seks års fengsel. Samtidig fikk han forbud mot å regissere filmer eller skrive manus de neste 20 årene. Panahi støttet opposisjonen under og etter det kontroversielle valget i Iran i 2009.

Panahi ble tildelt Sakharovprisen for 2012. Ved Filmfestivalen i Berlin 2015 ble han tildelt Gullbjørnen for filmen Taxi (تاکسی).

Filmografi 
 Den hvite ballongen (1995) 
 Speilet (1997) 
 Sirkelen (2000) 
 Crimson Gold (2003) 
 Offside (2005) 
 This Is Not a Film (2011) 
 Closed Curtain (2013) 
 Taxi Teheran (2014)
 3 kvinner (2018) (engelsk tittel: Three Faces)
 No Bears (2022)

Referanser

Eksterne lenker 
 

Iranske regissører
Mottakere av Sakharovprisen
Personer fra provinsen Øst-Aserbajdsjan
Fødsler i 1960
Svenkerud bru

Svenkerud bru er i dag ei hvelvbru i betong der Bergensbanen krysser Hallingdalselva ved Svenkerud, men var opprinnelig ei tørrmurt steinhvelvbru som stod klar til Bergensbanens åpning i 1909. Den opprinnelige steinhvelvbrua ble 27. april 1940 sprengt av styrker fra 4. Feltbrigades Hallingdalsgruppe i forbindelse med kampene i Hallingdal under felttoget i Norge i 1940 , for å forsinke de tyske styrkenes framrykking.

Fra 21. juni 1940 tok de tyske ingeniørstyrkenes hurtig oppsatte midlertidige bru over for en tid. Brua ble døpt Falkenhorst Brücke etter den tyske okkupasjonsstyrkens øverstkommanderende, general von Falkenhorst. Falkenhorst Brücke var plassert rundt 600 meter lengre ned langs elva, som erstatningsbru for jernbanen fram til dagens betongbru var på plass mellom de gamle brukarene 25. januar 1941.

Referanser 

Bergensbanen
Steinhvelvbroer
Veibroer i Viken
Jernbanestrekninger i Viken
Jernbanebroer i Norge
Samferdsel i Nesbyen
Byggverk i Gol
1909 i Norge
Broer åpnet i 1909
Samferdsel i Gol
Byggverk i Nesbyen
Raquel Welch

Raquel Welch (født 5. september 1940) er en amerikansk skuespiller, forfatter og sex-symbol. I 1959 spilte Welch tittelrollen i The Ramona Pageant, en årlig utendørs teater-oppsetning som ble spilt på Hemet i California, basert på romanen Ramona av Helen Hunt Jackson og Bob Biloe. 

Hun ble senere værmelder på KFMB, en lokal TV-stasjon fra San Diego. På grunn av sin stramme tidsplan bestemte hun seg for å forlate sine studier ved San Diego State University (da kjent som San Diego State College). Hennes første ekteskap brøt sammen, og hun flyttet med sine to barn, Damon og Latanne, til Dallas i Texas, hvor hun arbeidet som modell for Neiman Marcus og jobbet som cocktailvertinne.

Senere flyttet Welch tilbake til California og Los Angeles, der hun jobbet for de forskjellige filmselskapene. Hun var blant annet med i TV-showet Bewitched og i filmene McHale's Navy og The Virginian, så vel som i den ukentlige serien The Hollywood Palace. Hun hadde en ledende rolle i science fiction-filmen Fantastic Voyage (1966), som gjorde henne til stjerne. 

Welchs mest kontroversielle rolle var som den beryktede Myra Breckinridge, mot Mae West. Hun spilte en trans heltinne i et som forsøkte å bli tatt seriøst som skuespiller, men filmen ble en fiasko. Welch ble en av de ledende amerikanske sexsymboler på 1960- og 1970-tallet. Hun ble gjenstand for mye omtale etter One Million Years BC som ble en bestselgende film i USA. Mannebladet Playboy kalte henne «Most Wanted Woman» på 1970-tallet. 

I 1974 vant Welch en Golden Globe for beste film i en musikalsk komedie av The Three Musketeers (1973). Hun ble også nominert til en Golden Globe for sin opptreden i TV-dramaet Right to Die (1987). På 2000-tallet er de eneste filmene hun har vært med i Tortilla Soup (2001), Legally Blonde (2001) og Forget About It (2006). Hun var også gjesteskuespiller i TV-seriene Jim Brown: All-American (2002), åtte episoder av American Family mellom 2002 og 2004, 8 Simple Rules (2004) og fem episoder av Welcome to The Captain (2008). I januar 2007 ble Welch presentert som det nyeste ansiktet til MAC Cosmetics Beauty Icon-serien. Per juni 2010 var hun med i flere TV-reklamer for solbriller.

Referanser

Eksterne lenker 
 
 

Forfattere fra USA
Skuespillere fra USA
Personer fra Chicago
Svoragrovatunnelen

Svoragrovatunnelen er en tunnel på fylkesvei 724 i Stryn kommune i Vestland fylke. Den er 193 meter lang og ble åpnet i 1986.

Se også 
Veitunneler i Norge

Veitunneler i Vestland
Tunneler åpnet i 1986
Veier i Stryn
Skibergfjelltunnelen

Skibergfjelltunnelen er en tunnel på fylkesvei 5722 som går langs nordsiden av Strynsvatnet i Stryn kommune i Vestland fylke. Den er 1 036 meter lang og ble åpnet i 1994. Skibergfjelltunnelen erstattet et tidligere rasfarlig parti av fylkesveien, som inkluderte en ca. 350 m lang tunnel. Den gamle veien (inkl. tunnel) er fortsatt farbar for gående og syklende.  

I 2021 ble fv722 ytterligere rassikret med en tunnell til. Flotunnelen fra Veslebygda til bygda Flo på 3800 meter.

Galleri

Se også 

Veitunneler i Norge
Berganetunnelen

Veitunneler i Vestland
Tunneler åpnet i 1994
Veier i Stryn
Norges herrelandslag i kjelkehockey

Norges herrelandslag i paraishockey representerer Norge i paraishockey. Norge har tatt et gull, tre sølv og en bronse i Paralympics, og et gull og fire sølv i VM. 

Landslagssjef er Morten Haglund, og assisterende trener er Frank Dahlstrøm.

Et utvalg av spillere
 Stig Tore Svee
 Roger Johansen
 Rolf Einar Pedersen
 Johan Siqveland
 Atle Haglund
 Tommy Rovelstad
 Loyd Remi Johansen
 Morten Værnes
 Helge Bjørnstad
 Eskil Hagen
 Knut André Nordstoga
 Kjell Vidar Røyne

Referanser

Se også
Norges herrelandslag i ishockey

Eksterne lenker
 

Ishockey i Norge
Landslag i ishockey
Kjelkehockey
Kjelkehockey
Handikappidrett i Norge
Keith Carradine

Keith Ian Carradine (født 8. august 1949 i San Mateo i California) er en amerikansk skuespiller som har hatt suksess både på teaterscenen, film og fjernsyn. I tillegg er han en Golden Globe og Oscar-vinnende låtskriver. Han vant blant annet Oscar for beste sang med sangen «I'm Easy» fra filmen Nashville i 1975. Han har blitt tildelt en stjerne på Hollywood Walk of Fame.

Biografi 
Som medlem av den kjente Carradine-familien, er han del av et «skuespill-dynasti». Keith Carradine er sønn av skuespiller og artist Sonia Sorel (født Henius) og skuespilleren John Carradine. På farssiden har han halvbrødrene Bruce Carradine og den nå avdøde David Carradine. Hans halvbror på morssiden heter Michael Bowen, og hans brødre er Christopher og Robert Carradine. 

Carradines barndom var vanskelig. Han sa at hans far var alkoholiker og hans mor «var en manisk depressiv paranoid schizofren person». Hans foreldre skilte lag i 1957, da han var seks år gammel. Han bodde sammen med brødrene Christopher og Robert, i tre måneder i et hjem for mishandlede barn. Carradine ble hovedsakelig oppdratt av sin mormor, og han fikk sjelden se noen av sine foreldre. Hans mor hadde heller ikke lov til å se ham.  

Carradine hadde en drøm om å bli skogvokter, men han valgte i stedet å studere drama ved Colorado State University etter high school. Han sluttet etter et semester og flyttet tilbake til California sammen med sin eldre halvbror, David. Broren oppmuntret ham til å forfølge en skuespillerkarriere, og betalte for hans teater- og sangtimer, og hjalp ham med å finne seg en agent. 

Som ungdom var Carradine noen ganger sammen med sin far, John Carradine, i sistnevntes oppsetninger av Shakespeare. Dermed hadde han noe bakgrunn fra teater da han kom med i den opprinnelige Broadway-produksjonen av Hair (1969). Carradine første kjente filmrolle var i regissør Robert Altmans McCabe & Mrs. Miller (1971). Han fortsatte med å spille en av de viktigste rollene, som folkesanger, i Altmans kritikerroste film Nashville (1975).

Han har tre barn med to kvinner; den eldste datteren, Martha Plimpton, som han fikk med Shelley Plimpton, har fulgt i begge foreldrenes fotspor. De to andre barna er fra ekteskapet med Sandra Will; Cade Richmond og Sorel Johannah som også er skuespillere.

Referanser

Eksterne lenker 
 
 
 
 
 

Skuespillere fra USA
Sangere fra USA
Låtskrivere fra USA
Oscar-vinnere (sang)
Hollywood Walk of Fame
Personer fra San Mateo
Mottakere av Golden Boot Awards
Berganetunnelen

Berganetunnelen er en tunnel på fylkesvei 722 i Stryn kommune i Vestland fylke. Den er 168 meter lang og ble åpnet i 1969.

Galleri

Se også 
Veitunneler i Norge
Skibergfjelltunnelen

Referanser

Veitunneler i Vestland
Tunneler åpnet i 1969
Veier i Stryn
Gamle Hjelletunnelen

Gamle Hjelletunnelen er en tunnel på fylkesvei 720 i Stryn kommune i Vestland fylke. Den er 45 meter lang og ble åpnet i 1922. Den ble i 1996 erstattet av den nye Hjelletunnelen.

Galleri

Se også 
Veitunneler i Norge

Referanser

Eksterne lenker 
 Tunnelen på Google Streetview

Veitunneler i Vestland
Tunneler åpnet i 1920-årene
Byggverk fullført i 1922
1922 i Norge
Veier i Stryn
Eitråna tunnel

Eitråna tunnel er en tunnel på fylkesvei 5742 i Stad kommune i Vestland fylke. Den er 1056 meter lang og ble åpnet i 1981.

Galleri

Se også 
Veitunneler i Norge

Referanser 

Veitunneler i Vestland
Tunneler åpnet i 1981
Veier i Stad
Nostunnelen

Nostunnelen er en tunnel på fylkesvei 698 i Stryn kommune i Vestland fylke. Den er 1155 meter lang og ble åpnet i 1969.. Like ved sørsiden kan man stoppe og gå ned til et utkikkspunkt. Det er merket med et skilt på stoppstedet.

Galleri

Se også 
Veitunneler i Norge

Referanser

Veitunneler i Vestland
Tunneler åpnet i 1969
Veier i Stryn
Blaksettunnelene

Blaksettunnelene er flere tunneler på fylkesvei 5742 i Stryn kommune i Vestland fylke. Den nyeste langs hovedløpet, Blaksettunnelen, er 1230 meter lang og åpnet for trafikk 2021, med offisiell åpning 3. mars 2022. De eldre tunnelene er henholdsvis 125 og 526 meter lange og ble åpnet i 1959. Blaksettunnelene er en del av Panoramaveien, som fører til bygda Blakset.

Galleri

Se også 
Veitunneler i Norge
Undersjøiske veitunneler i Norge

Referanser

Veitunneler i Vestland
Tunneler åpnet i 1957
Tunneler åpnet i 2021
Veier i Stryn
Kjørviktunnelen

Kjørviktunnelen er en tunnel på fylkesvei 696 i Gloppen kommune i Vestland fylke. Den er 104 meter lang og ble åpnet i 1969.

Se også 
Veitunneler i Norge

Referanser

Veitunneler i Vestland
Tunneler åpnet i 1969
Veier i Gloppen
Lakshammartunnelen

Lakshammartunnelen er en tunnel på fylkesvei 691 i Gloppen kommune i Vestland fylke. Den er 120 meter lang og ble åpnet i 2004.

Se også 

Veitunneler i Norge

Referanser

Veitunneler i Vestland
Tunneler åpnet i 2004
Veier i Gloppen
MF «Tidefjord»

MF «Tidefjord» er en norsk bilferje klasset for fartsområde 2, og var opprinnelig for trafikk mellom Hareid og Sulesund for Norled AS. I 2019 har fergen gått i trafikk på strekningen Jondal og Tørvikbygd i Hardangerfjorden, før den bygges om som et testprosjekt.

Teknisk informasjon 
Byggeår: 2008
Byggeverft: Fiskerstrand
Personbilenheter: 120
Passasjerkapasitet: 350
Fart: 16,7 knop
Lengde: 113,56 m
Bredde: 16,80 m
Lengde bildekk: 105 m

Historie 
2008: Bygget ved Fiskerstrand Verft AS for Tide Sjø, nå Norled.
2018 samband på Hareide og Sulesund Norled.

Kilder 
 Fjordfaehren: Tidefjord  Besøkt 14. november 2017

Eksterne lenker 
 

Norske ferger
Norled-ferger
Tide-skip
Skip fra 2008
Skip bygget i Norge
Artikler i sjøfart-prosjektet
MF «Oppedal»

MF «Oppedal», tidligere MF «Tidesund», er en norsk bilferje klasset for farvann 3.

Teknisk informasjon 
Byggeår: 2008
Byggeverft: Fiskerstrand
Personbilenheter: 120
Passasjerkapasitet: 350
Fart: 16,5 knop

Historie 
2008: Bygget ved Fiskerstrand Verft AS for Tide Sjø, nå Norled. Satt inn i ferjesambandet Hareid–Sulesund
2015: Endret navn til MF «Oppedal» og satt inn i ferjesambandet Lavik–Oppedal

Kilder 
 Fjordfahren

Eksterne lenker 
 
 

Norske ferger
Norled-ferger
Tide-skip
Skip fra 2008
Skip bygget i Norge
Artikler i sjøfart-prosjektet
Thea Totland

Thea W. Totland (født 21. august 1969) er en norsk advokat og spesialist i barnerett. Hun er daglig leder i Barneadvokatene, et advokatfirma som kun arbeider med saker som handler om barn og som består av ti barneadvokater. Totland er også grunnlegger av Stiftelsen barnas rettigheter (Barnas), en rettspolitisk organisasjon som arbeider for å styrke barns rettsstilling.

Totland er cand. jur. fra Universitetet i Oslo og har i tillegg en Advanced Master in Children's Rights fra Université de Fribourg / Institut Universitare Kurt Bösch i Sveits. Hun har arbeidet som advokat siden 2005 og har tidligere jobbet som jurist og saksbehandler i barnevernet i Asker. 

Totland er forfatter av boken Barneadvokaten, som er en oppslagsbok om barns juridiske rettigheter. Hun er også medforfatter av flere andre fagbøker om juridiske problemstillinger knyttet til barn.

Thea Totland er født og oppvokst i Oslo, hun er gift med Per Arne Totland.

Bibliografi 
 Thea Totland: Barneadvokaten - regler og rettigheter som er viktige for barn, Cappelen Damm 2012, ISBN 9788202318659   
 Geir Kjell Andersland, Thea Totland et al: De Castbergske barnelover 1915-2015 (antologi), Cappelen Damm 2015, ISBN 9788202486372
 Bjørn Enoksen, Thea Totland et al: Forebygging av overgrep mot barn og unge, INFOVEST forlag 2015, ISBN 9788290910957

Referanser

Eksterne lenker 
 Barnevern: Grove feil viser vei Dagbladet, 02.05.2020
 Hvordan havnet 26 norske barnevernssaker i Strasbourg? Aftenposten, 18.09.2019
 Delt bosted? Det er alt for lettvint å tro at 50/50 er vidundermedisin Aftenposten, 22.03.2019
 Ni bud for hva vi ønsker oss i en sakkyndig utredning Aftenposten, 17.06.2018
 Barnevernets bruk av advokater utfordrer rettssikkerheten Aftenposten, 10.04.2018
 Tusenvis av barn befinner seg utenfor overgrepsradaren Aftenposten, 24.11.2016
 Dommerne må melde fra om barnemishandling Aftenposten, 05.02.2016
 Vi må snakke sammen om barnevernet VG, 18.12.2015
 Vi lytter, hvis du er enig med oss NRK Ytring, 22.04.2015
 Voksne beskyttes, ikke barnet Aftenposten, 05.09.2014
 Barna som ikke blir trodd NRK Ytring, 23.10.2014
 «Myter, tradisjoner og barns rettssikkerhet i volds- og overgrepssaker»; Advokatbladet, 4/2014
 Lotto i norske rettssaler Dagbladet, 25.01.2013

Norske advokater
Fødsler i 1969